**Pentru un an nou**

*Avelina Sava*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ascult pe Cronos numărând

Secundele cu mult elan,

Cum cad sonore rând pe rând

Ducând cu ele vechiul an.

Un Nou An vine din absent,

Născut din clipe ce se-unesc,

Privește dragule, atent

Cum ochii mei azi strălucesc.

În ei profund s-a înnecat

Din brad tot verdele-safir,

În taină-n inimă mi-a-ntrat,

Mi-e bucuria musafir.

În valsul fulgilor de nea

Și a celestei simfonii,

Hai, cupele și-om ridica

Pentr-un An Nou cu armonii.

Iată, și oaspeți ne-au sosit

Doi albi hulubi la geam, divini,

Un înger blond a poposit

Și-n suflet ne-a aprins lumini.

Azi în al fulgilor tandem

Și-n iureș de sclipiri vioi,

Hai, cupele să ridicăm

Pentr-un An Nou...și pentru noi!